Public procurement notice: Prior Information Notice Without Call For Competition
Published: 2025-03-26
Buyer: HUS-yhtymä
Country: FI
Region: FI1B1
Contract type: Supplies
CPV classification: 33140000: Medical consumables
Submission deadline: 2025-04-30

Technical requirements: HUS-yhtymä (jäljempänä HUS) valmistelee/suunnittelee tarjouskilpailua erityissuojakäsineitä koskien. Tällä ilmoituksella etsimme markkinoilta toimittajia/yrityksiä, joiden valikoimista em. tuotteita löytyy. Tämä kilpailutus täydentää HUS 301-2019 Tutkimuskäsineet, sekä HUS 098-2022 Leikkauskäsineet -sopimuksia. Pyydämme tietoja markkinoilla kertakäyttöisistä suojakäsineistä: 1. Kemikaalinkestävä nitriilikäsine 30cm laboratoriokäyttöön (PPE) 2. Erityisesti ksyleeninkestävä nitriili-neopreenikäsine 30cm laboratoriokäyttöön (PPE) 3. Nitriili tai nitriili-neopreenikäsine kipsauskäyttöön (vähintään 0,1mm paksuus sormet ja kämmen) (MDR ja PPE) 4. Steriili kaksoiskäsine puhdastilassa tapahtuvaan sytostaattivalmistukseen (PPE) 5. Steriili erityispitkä (40cm+) nitriili tai nitriili-neopreeni käsine HIPEC käyttöön (MDR JA PPE) Lisäksi: 6. Erityispitkä tutkimuskäsine (vähintään 40cm) synnytyssalikäyttöön (MDR ja PPE) OHJEET TIETOPYYNTÖÖN VASTAAMISEEN Mikäli valikoimassanne on yllä mainittuja tuotteita ja olette kiinnostuneita osallistumaan markkinavuoropuheluun, pyydämme laittamaan viestin osoitteeseen kilpailutus.tiimi@hus.fi otsikolla "HUS 199-2025 ERITYISSUOJAKÄSINEET TIETOPYYNTÖ". Viestissä pyydämme kertomaan vapaamuotoisesti valikoimissanne olevista tuotteista. Pyydämme myös liittämään viestiin tuote-esitteitä tai muita ko. tuotteita kuvaavia liitteitä, kuten kemikaalin/sytostaattien kestotaulukot. Hankintayksikköä kiinnostaa erityisesti tietää lisää vuonna 2020 ja sen jälkeen markkinoille tulleista uusista tuotteista/ratkaisuista. Lisäksi olemme kiinnostuneita markkinatoimijoiden ratkaisuista liittyen tuotteiden, tuotannon ja toimitusketjun ympäristövaikutuksiin sekä toiminnan vastuullisuuteen. VASTAAMISEN AIKATAULU Pyydämme vastaustanne edellä kuvatusti viimeistään pe 4.4.2025. MARKKINAVUOROPUHELU Hankintayksikkö varaa oikeuden järjestää ilmoittautuneiden kanssa tarkempaa markkinavuoropuhelua harkintansa mukaan. LISÄTIETOJA Tietopyynnön tarkoituksena on saada kattavasti kilpailutettavia tuotteita koskevaa tietoa, jotta mahdollinen tarjouspyyntö voidaan toteuttaa tarkoituksenmukaisesti. Hankintayksikkö ei sitoudu toteuttamaan hankintaa. Mikäli hankinta toteutetaan, muutokset tämän ilmoituksen sisältöön ovat mahdollisia. Hankintayksikkö varaa oikeuden jakaa hankinta osiin. Tämä tietopyyntö ei ole hankintailmoitus, ennakkoilmoitus eikä tarjouspyyntö, eikä ilmoituksen julkaisemisella aloiteta tarjouskilpailua. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle eikä tietopyyntöön vastaaminen vaikuta tarjoajan asemaan mahdollisessa tarjouskilpailussa. Markkinavuoropuheluun osallistuvilla ei ole oikeutta saada korvausta osallistumisesta. Markkinavuoropuhelussa annetut vastaukset eivät sido vastaajaa mahdollisesti myöhemmin toteutettavassa hankinnassa. Markkinavuoropuhelulla kerätyt tiedot säilyvät luottamuksellisina ja niitä tullaan käyttämään ainoastaan hankinnan suunnitteluun. MUKANA OLEVAT MUUT HANKINTAYKSIKÖT Hankinta tullaan todennäköisesti toteuttamaan useamman hankintayksikön hankintarenkaana (yhteishankintana). Alustavasti mukana ovat seuraavat hankintayksiköt: HUS-yhtymä (HUS), Helsingin kaupunki, Itä-Uudenmaan hyvinvointialue sekä Vantaan ja Keravan hyvinvointialue. Edellä on alustava arvio mukana olevista yksiköistä. Muutoksia voi vielä tapahtua hankinnan kohteen täsmentyessä ja hankinnan suunnittelun edetessä.